U Teksasu se nastavlja potraga za nestalima u uraganu Rita  
Na desetke tisuća stanovnika Houstona  vraća se kućama, dok se u isto vrijeme nastavlja procjena šteta koju je dijelu Meksičkog zaljeva
U Teksasu se nastavlja potraga za nestalima u uraganu Rita. Službeno je inače, za sada, potvrđena smrt sedam osoba. U istočnom Teksasu tri su osobe umrle od posljedica trovanja ugljičnim monoksidom, iz generatora koji su koristili nakon što je nestala struja. Također u Teksasu, jedna je osoba poginula nakon što se na nju srušilo drvo, dok je jedna osoba poginula u tornadu u Mississippiju. Guvernerka Louisiane Kathleen Blanco izjavila je da je u uraganu Rita nestalo niz ribarskih naselja na obali Meksičkog zaljeva. Predsjednik George Bush izjavio je da će glavne rafinerije i naftovodi početi ponovno s radom sljedeći tjedan. Na desetke tisuća stanovnika Houstona u saveznoj državi Teksas vraća kućama, dok se u isto vrijeme nastavlja procjena šteta koju je dijelu Meksičkog zaljeva nanio uragan Rita. Prije dolaska uragana vlasti su iz Houstona, koji je četvrti grad po veličini u Americi, evakuirale oko tri milijuna ljudi i zahvaljujući toj mjeri samo su dvije osobe izgubile život. Iako je uragan Rita nanio manju štetu nego se pretpostavljalo mnogi dijelovi obalnog i ruralnog područja u Teksasu i Louisiani pretrpjeli su velika razaranja uzrokovana jakim vjetrom i pratećim kišama. Guverner Teksasa procjenjuje da je uragan nanio štetu najmanje od osam milijardi dolara